สโมสรฟุตบอลการท่าเรือ

สโมสรฟุตบอลการท่าเรือ (Port F.C.) เป็นสโมสรฟุตบอลในประเทศไทย โดยได้เข้ามาร่วมเล่นในไทยลีก ครั้งแรกในปี พ.ศ. 2539 ซึ่งในอดีตสโมสรนี้มีชื่อว่า การท่าเรือแห่งประเทศไทย, การท่าเรือไทย และ สิงห์ท่าเรือ

**ประวัติสโมสร**

**ยุคก่อนระบบฟุตบอลลีก**
สโมสร ก่อตั้งเมื่อปี 2510 ในชื่อ สโมสรการท่าเรือแห่งประเทศไทย โดยเริ่มต้นจากพนักงานการท่าเรือฯ 3 ท่าน คือ อำพล สิงห์สุมาลี, สง่า บังเกิดลาภ และ พี่เดียร์ (นามสมมุติ) โดยในช่วงแรก ส่งทีมร่วมแข่งขันในฟุตบอลระดับเยาวชน และถ้วยน้อย ก่อนที่ในเวลาต่อมา พลตรี ประจวบ สุนทรางกูร ผู้อำนวยการการท่าเรือแห่งประเทศไทย (ในขณะนั้น) ได้ให้ความสำคัญ และเข้าร่วมดูแลสโมสร โดยมีโค้ชในยุคแรก คือ ทวิช นรเดชานนท์ และ ไพสิต คชเสนี
โดยเริ่มต้นส่งเข้าร่วมการแข่งขัน ถ้วยพระราชทาน ง. โดยชนะเลิศการแข่งขัน 3 สมัยติดต่อกันในปี 2510 - 2512 ทำให้ในปี 2513 จึงได้รับเชิญเข้าร่วมการแข่งขัน ถ้วยพระราชทาน ก. และได้ตำแหน่งชนะเลิศ ตั้งแต่ครั้งแรกที่เข้าร่วมการแข่งขัน
ต่อมาในช่วงปี 2519 ถึง 2522 นับว่าเป็นช่วงที่ดีที่สุดของสโมสร โดยมี น.อ.ลาโภ อิศรางกูร ณ อยุธยา (ร.น.) ซึ่งเป็นผู้อำนวยการการท่าเรือแห่งประเทศไทย ในช่วงนั้นเป็นผู้ให้การสนับสนุนทีมท่าเรืออย่างเต็มกำลัง จนสามารถคว้าตำแหน่งชนะเลิศ ถ้วยพระราชทาน ก. ได้ 3 สมัย และชนะเลิศ ฟุตบอลชิงถ้วยพระราชทานควีนสคัพ ได้ในปี 2521-2523 (โดยในปี 2520 และ 2522 ได้ตำแหน่งชนะเลิศร่วมกัน) ขณะเดียวกันในการแข่งขันฟุตบอลกีฬาท่าเรือระหว่างประเทศ สโมสรก็ยังสามารถทำผลงานได้ตำแหน่งชนะเลิศ การแข่งขันฟุตบอลกีฬาท่าเรืออาเซียน 4 สมัยอีกด้วย
ต่อมาในปี 2534 สมาคมฟุตบอลแห่งประเทศไทยฯ ได้มีนโยบายในการที่จะจัดการแข่งขันฟุตบอลอาชีพ โดยให้สโมสรที่ลงทำการแข่งขันในระดับ ถ้วยพระราชทาน ก. เป็นทีมยืนในการแข่งขัน โดย สโมสร ต้องยกเลิกการส่งสโมสรเข้าร่วมแข่งขันใน ฟุตบอลถ้วยพระราชทาน ทุกประเภท เพื่อเข้าร่วมการแข่งขัน ฟุตบอลลีกอาชีพในขณะนั้น (การแข่งขัน ไทยแลนด์เซมิโปรลีก)

**ยุคระบบฟุตบอลลีก**
ต่อมาในปี 2539 ได้มีการจัดการแข่งขัน ไทยลีก ฤดูกาล 2539/40 ขึ้น โดยเป็นหนึ่งใน 18 สโมสรแรกที่ร่วมทำการแข่งขัน และทำผลงานโดยจบอันดับที่ 11 จาก 18 สโมสร
ต่อมาในปี 2552 หลังจากที่ได้มีการปรับโครงสร้างของลีกให้เป็นมืออาชีพ สโมสร ก็ต้องทำการจดทะเบียนเป็นนิติบุคคลด้วย โดยได้มีการจดทะเบียนในนาม บจก.สโมสรฟุตบอลการท่าเรือไทย โดยมี พิเชษฐ์ มั่นคง เป็นประธานสโมสร และในปีนั้น สโมสรสามารถชนะเลิศการแข่งขัน ไทยแลนด์ เอฟเอคัพ ได้โดยเอาชนะจุดโทษ สโมสรบีอีซี เทโรศาสน 5-4 ซึ่งเป็นการได้ตำแหน่งชนะเลิศครั้งแรกในรอบ 16 ปี โดยความสำเร็จครั้งสุดท้ายคือ ชนะเลิศ ฟุตบอลชิงถ้วยพระราชทาน ควีนสคัพ เมื่อปี 2536
ต่อมาในปี 2555 ได้มีการเปลื่ยนแปลงผู้บริหาร ทำให้มีการเปลื่ยนชื่อสโมสรเป็น สโมสรฟุตบอลสิงห์ท่าเรือ พร้อมกับเปลี่ยนทีมผู้ฝึกสอนและผู้บริหารทั้งหมด และได้ พล.ต.ท.คำรณวิทย์ ธูปกระจ่าง เป็นประธานกิตติมศักดิ์ (ในฐานะประธานคณะกรรมการการท่าเรือแห่งประเทศไทย) และ ทรง วงศ์วานิช เป็นประธาน
สโมสร โดยในปีนั้น สโมสร ซึ่งทำการแข่งขัน ดิวิชั่น 1 2556 ทำผลงานได้อย่างน่าประทับใจ โดยจบด้วยตำแหน่งรองชนะเลิศ ได้สิทธิ์เลื่อนชั้นไปแข่งขันไทยลีกอีกครั้ง
ไฟล์:Thai Port Stadium 2016.jpg|thumb|แพตสเตเดียม สนามเหย้าปัจจุบันของสโมสร
ต่อมาในปี 2557 ทางคณะกรรมการการท่าเรือแห่งประเทศไทยได้มีมติ นำสิทธิ์การบริหารคืน หลังจากที่ผู้บริหารชุดเดิม ได้คืนสิทธิ์ให้ โดยได้จัดตั้ง บจก.การท่าเรือ เอฟซี เข้ามาบริหารแทน เพื่อแข่งขันใน ไทยลีก 2558 โดยมี พล.ร.อ.อภิชาติ เพ็งศรีทอง เป็นประธานสโมสร และมี สมชาย ชวยบุญชุม เป็นหัวหน้าผู้ฝึกสอน ต่อมาช่วงก่อนเปิดเลกสอง นวลพรรณ ล่ำซำ ผู้จัดการทีม ฟุตบอลหญิงทีมชาติไทย ได้ร่วมทำสัญญาและเข้ามาบริหารสโมสร จึงได้เปลี่ยนชื่อใหม่เป็น สโมสรฟุตบอลการท่าเรือ เมืองไทยประกันภัย รวมไปถึงเปลี่ยนตราสัญลักษณ์และฉายาใหม่เป็น อาชาท่าเรือ แต่ต่อมาในวันที่ 21 กุมภาพันธ์ ปีเดียวกัน ได้ขอเปลี่ยนชื่อทีมใช้แบบเดิมในชื่อ สโมสรฟุตบอลการท่าเรือ แต่ผลงานของสโมสรกลับไม่ดี โดยตกชั้นในอันดับที่ 17 ของตาราง
ในฤดูกาล 2559 ที่สโมสรลงไปทำการแข่งขันในดิวิชั่น 1 สโมสรก็สามารถเลื่อนชั้นสู่ไทยลีกอีกครั้ง โดยจบด้วยอันดับที่ 3 โดยในปีนั้นมีการเปลื่ยนแปลงตราสโมสร โดยกลับมาใช้รูปสิงห์อีกครั้ง รวมไปถึงการกลับมาใช้ฉายา สิงห์เจ้าท่า อีกครั้ง
ไฟล์:PAT FC first logo.png|2510 – 2530
ไฟล์:PortAuthFC.jpg|2531 – 2551
ไฟล์:ThaiportFC.jpg|2552 (ใช้เพียงช่วงสั้นๆ)
ไฟล์:SinghaTarua-logo.png|2556 – 2557
ไฟล์:PortFC2015.png|2558
ไฟล์:PortFC2016.png|2559 – ปัจจุบัน

**สถิติของสโมสร**

**ผลงานในแต่ละฤดูกาล**

**ผลงานระดับทวีป**

**สถิติอื่น ๆ**
 ชนะในฟุตบอลถ้วยมากที่สุด - เอ็มบีเอฟ อัมพวา 1–22 การท่าเรือ (ช้าง เอฟเอคัพ 2564–65)

**เกียรติยศสโมสร**

**ระดับเอเชีย**
 เอเชียนแชมเปียนส์คัพ - รอบก่อนรองชนะเลิศ (ฤดูกาล 1991/92)- เอเอฟซีคัพ - รอบก่อนรองชนะเลิศ (ฤดูกาล 2010)- เอเอฟซีแชมเปียนส์ลีก - รองแบ่งกลุ่ม (ฤดูกาล 2021)

**บุคลากร**

**เจ้าหน้าที่สโมสร**

**ทำเนียบหัวหน้าผู้ฝึกสอน**
รายชื่อหัวหน้าผู้ฝึกสอนตั้งแต่ พ.ศ. 2539 ถึงปัจจุบัน- THA ดาวยศ ดารา 2539–2544- THA นิวัฒน์ ศรีสวัสดิ์ 2545–2550 - THA สมชาติ ยิ้มศิริ 2551- THA ไพบูลย์ เลิศวิมลรัตน์ 2552- THA สะสม พบประเสริฐ 2552–2554- THA ธงชัย สุขโกกี 2554–2555- THA ปิยะกุล แก้วน้ำค้าง 2555- THA อดุลย์ ลือกิจนา 2555- THA วรกรณ์ วิจารณ์ณรงค์ 2555- THA ดุสิต เฉลิมแสน  2555–2557- THA สมชาย ชวยบุญชุม 2557–2558- THA ไพบูลย์ เลิศวิมลรัตน์ 2558- ENG แกรี สตีเวนส์ 2558- THA สมชาย ทรัพย์เพิ่ม 2558- JPN มาซาฮิโระ วาดะ 2558–2559- THA จเด็จ มีลาภ 2559–2560- THA เกียรติศักดิ์ เสนาเมือง 2560- THA จเด็จ มีลาภ 2560–2562- THA โชคทวี พรหมรัตน์ 2562–2563- THA จเด็จ มีลาภ 2563- THA สระราวุฒิ ตรีพันธ์ 2563–2564- THA ดุสิต เฉลิมแสน 2564- THA สระราวุฒิ ตรีพันธ์รักษาการ 2564–2565- THA วีรยุทธ์ บินอับดุลเลาะมานรักษาการ 2565- THA จเด็จ มีลาภ 2565- ENG สก็อตต์ คูเปอร์  2565- ENG แมตต์ ฮอลแลนด์รักษาการ 2565–2566- THA โชคทวี พรหมรัตน์ และ สุรพงษ์ คงเทพ 2566- THA รังสรรค์ วิวัฒน์ชัยโชค  2566–2568- THA โชคทวี พรหมรัตน์รักษาการ 2568- BRA อาเลชังดรี กามา 2568–

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**

**ผู้เล่นชุดรุ่นอายุไม่เกิน 23 ปี**

**สโมสรพันธมิตร**

**พันธมิตรต่างประเทศ**
 ESP เลบันเต อูเด- JPN อวิสปา ฟูกูโอกะ

**พันธมิตรในประเทศ**
 จามจุรี ยูไนเต็ด- เมืองเลย ยูไนเต็ด- สงขลา เอฟซี

**อ้างอิง**

**แหล่งข้อมูลอื่น**
 portfootballclubofficial

หมวดหมู่:สโมสรในไทยลีก
หมวดหมู่:สโมสรฟุตบอลในกรุงเทพมหานคร
หมวดหมู่:สโมสรฟุตบอลหน่วยงานในประเทศไทย
หมวดหมู่:สโมสรฟุตบอลที่ก่อตั้งในปี พ.ศ. 2510
สโมสร
ก
ก
หมวดหมู่:ก่อตั้งในจังหวัดพระนครในปี พ.ศ. 2510